Zdravstvena zaštita - veliki problem za imigrante
Novim imigracionom zakonom neće biti  obuhvaćeno pitanje osnovne zdravstvene zaštite.
Širom američkih gradova održavaju se protesti dok američki Kongres razmatra reformu imigracionih zakona u pokušaju da nadje odgovor na pitanje - šta uraditi sa oko 11 miliona stranaca koji nezakonito žive i rade u Sjedinjenim Državama. Debata je usredsređena na zakon, kojim bi se usporio priliv lica koja nezakonito uđu u zemlju, i istovremeno bi se onima koji su već ovde omogućilo da ozakone status. Međutim, zakonom se ne bi obuhvatilo i pitanje osnovne zdravstvene zaštite. Prilog je pripremio saradnik "Glasa Amerike", U delu Bruklina koji se zove Bušvik, stil života američke matrice izgleda veoma daleko. Većina stanovnika je rođena i odrasla u Meksiku, Dominikanskoj Republici i drugim zemljama Latinske Amerike. Slična je situacija u mnogim delovima Njujorka, gde su došljaci - većinsko stanovništvo, a kvalitet javnog zdravstva mnogo lošiji od onog koji uživaju rođeni Njujorčani. Aktivista  poreklom iz Perua, kaže: Mnogi došljaci su suočeni su ogromnim kulturnim razlikama, i nisu upoznati sa američkim zdravstvenim sistemom. Kako direktor organizacije Koalicija za došljake, u Njujorku,  kaže: Mnogi nisu svesni šta im sve stoji na raspolaganju. Prema američkom zakonu, svi, uključujući došljake, imaju pravo na hitnu pomoć, ali ne i zdravstveno osiguranje. I dok siromašni Amerikanci mogu da dobiju subvencionisano zdravstveno osiguranje – Medikeid, mnogi od onih koji nisu američki građani, a zakonito se nalaze u zemlji - nemaju pravo ni na to. Mnogi zdravstveni stručnjaci se pribojavaju da će se takva situacija nastaviti, sve dok većina došljaka živi u senci američkog društva. Američki Kongres će morati da se pozabavi i tim problemom.